ญาติคนตายตากใบฮึดตั้งทนายสู้คดี
นราธิวาส-11 มี.ค.48นายพีระพงศ์ ระบิงเกา ทนายความคดีสลายการชุมนุมที่หน้าสถานีตำรวจภูธรอำเภอตากใบ จังหวัดนราธิวาส เปิดเผยว่า ญาติผู้เสียชีวิตจากการขนย้ายผู้ชุมนุมจากหน้าสถานีตำรวจภูธรอำเภอตากใบ มายังค่ายอิงคยุทธบริหาร อำเภอหนองจิก จังหวัดปัตตานีส่วนใหญ่ ยืนยันกับตนแล้วว่า ต้องการจะสู้คดี โดยจะแต่งตั้งทนายความซักค้านพยาน ในการไต่สวนของศาลจังหวัดปัตตานี นายพีระพงศ์ กล่าวอีกว่า สำหรับคดีนี้ ศาลจังหวัดปัตตานีนัดไต่สวนคำร้องครั้งแรก ในวันที่ 25 เมษายน 2548 ขณะนี้ศาลจังหวัดปัตตานีอยู่ระหว่างแจ้งหมายสำเนาคำร้องของอัยการให้กับญาติผู้เสียชีวิต โดยส่งหมายให้ศาลจังหวัดนราธิวาสเป็นผู้ดำเนินการ เนื่องจากญาติผู้เสียชีวิตเกือบทั้งหมดอยู่ในจังหวัดนราธิวาส รายงานข่าวแจ้งว่า ขณะนี้สภาทนายความได้มอบหมายให้คณะทนายความในพื้นที่ เข้าไปทำความเข้าใจ เกี่ยวกับขั้นตอนการดำเนินการทางกฎหมายกับญาติผู้เสียชีวิตทั้ง 78 ศพแล้ว ในขณะที่แหล่งข่าวกรมพระธรรมนูญทหารระบุว่า ในส่วนของความผิดทางอาญาในคดีนี้ อยู่ในขั้นตอนดำเนินการของพนักงานสอบสวนตำรวจ ที่จะต้องรวบรวมพยานหลักฐานต่างๆ หากผลการสอบสวนระบุว่า มีทหารกระทำผิดทางอาญา ทางกรมพระธรรมนูญทหารก็จะดำเนินการตามกฎหมายต่อไป 
นราธิวาส-11 มี.ค.48 นายพีระพงศ์ ระบิงเกา ทนายความคดีสลายการชุมนุมที่หน้าสถานีตำรวจภูธรอำเภอตากใบ จังหวัดนราธิวาส เปิดเผยว่า ญาติผู้เสียชีวิตจากการขนย้ายผู้ชุมนุมจากหน้าสถานีตำรวจภูธรอำเภอตากใบ